Rnu ɣer waya ,newwi-d awal ɣef usnulfu aseklan deg umezgun anida id nesbgen amek i ilaq ɣef yal yiwen deg-neɣ ad iqadar imsnulfu ,d iberdan n usnulfu ,nerna nemmeslay-d ɣef usnulfu aseklan deg uḍris-a ,nenna-d dacu-t uḍris-a ɛlaḥsab n yewwi daxel ( tilawt ) ,rnu ur nufi ara aḍris aɣbalu id yennan d akken aḍris-a d tasuqilt ,daɣen ɣef tenagit n kra n wayen nufa deg tesɣunin naɛreḍ ad nesbgen d akken muḥya d yiwen gar wid yettarun maci kan d tasuqilt i yexxdem ( tasɣunt tifin d ḥend sadi ) mi d yenna muḥya  Ɛni ilaq ad sbgen-aɣ d akken ayen id zuzreɣ deg tsefifin d tira .. ?  ,akked d temlilit-is akked Ɛmer ulaɛmara ( Asalu 1991 ) mi d yenna Ɛemmi ḥmed amdakkul n muḥya mi qqimen akken di lqahwa : d akken muḥya yettaru iḍrisen d ayela-s akken yexxdem tasuqilt ,Rnu ɣer waya ayen d yenna Muḥend at iɣil d Ɛmer mezdad deg tesɣunt Ayamun d akken taceqqufet-a n umezgun d aḍris anaṣli n muḥya neɣ d asnulfu -ines .